รายงานคณะกรรมการตรวจสอบ (คำแปล)

เรียน ผู้ถือหุ้น

ในวันที่ 2 มีนาคม 2552
คณะกรรมการแต่งตั้งคณะกรรมการตรวจสอบที่พ้นจากตำแหน่งตามวาระกลับเข้าดำรงตำแหน่งคณะกรรมการตรวจสอบต่อไปอีกวาระหนึ่งจำนวน
2 ท่าน โดยวาระมีระยะเวลา 3 ปีและได้แต่งตั้งกรรมการตรวจสอบใหม่อีกจำนวน 1
ท่านมาแทนกรรมการตรวจสอบที่ลาออกไป
คณะกรรมการตรวจสอบทั้งหมดมีคุณสมบัติเหมาะสมตามนิยามที่ตลาดหลักทรัพย์แห่งประเทศไทยกำหนด
คณะกรรมการได้กำหนดองค์ประกอบ คุณสมบัติ วาระการดำรงตำแหน่ง
และหน้าที่ความรับผิดชอบของคณะกรรมการตรวจสอบของบริษัท
ไว้เป็นลายลักษณ์อักษรในกฎบัตรคณะกรรมการตรวจสอบ

+----------------------+----------------------+-----------------------+
| ชื่อ                   | ตำแหน่ง               | จำนวนครั้งการเข้าประชุม   |
+----------------------+----------------------+-----------------------+
| 1.นายประกิต ประทีปะเสน | ประ                  |   5/5                 |
|                      | ธานกรรมการตรวจสอบ(1) |                       |
+----------------------+----------------------+-----------------------+
| 2.นายซาชิน จิเทนดรา    | กรรมการตรวจสอบ       |   3/5                 |
+----------------------+----------------------+-----------------------+
| 3.นายเอส เอส         | กรรมการตรวจสอบ(2)    |   2/5                 |
| มาฮันซาเรีย            |                      |                       |
+----------------------+----------------------+-----------------------+
| กรรมการตรวจสอบที่คร    |                      |                       |
| บวาระและลาออกระหว่างปี |                      |                       |
| 2552                 |                      |                       |
+----------------------+----------------------+-----------------------+
| 1.นายอาร์ เค ราทิ(3)   | ประธานกรรมการตรวจสอบ |   1/5                 |
|                      |                      |   (มีถิ่นที่อยู่ต่างประเทศ)   |
+----------------------+----------------------+-----------------------+

หมายเหตุ

(1) นายประกิต ประทีปะเสน ได้รับการแต่งตั้งจากคณะกรรมการบริษัทเมื่อวันที่ 2 มีนาคม 2552
เป็นประธานกรรมการตรวจสอบ (เดิมดำรงตำแหน่งกรรมการตรวจสอบ)

(2) นายเอส เอส มาฮันซาเรียได้รับการแต่งตั้งจากคณะกรรมการบริษัทเมื่อวันที่ 2 มีนาคม 2552
เป็นกรรมการตรวจสอบ

(3) นายอาร์ เค ราทิ ครบวาระการดำรงตำแหน่งประธานกรรมการตรวจสอบ
ในการประชุมคณะกรรมการ เมื่อวันที่ 2 มีนาคม 2552

คณะกรรมการตรวจสอบได้ปฎิบัติหน้าที่ตามที่กำหนดไว้ในกฎบัตร ซึ่งในปี 2552
คณะกรรมการตรวจสอบได้พิจารณาในประเด็นต่างๆดังนี้

1.  คณะกรรมการตรวจสอบได้สอบทานงบการเงินรายไตรมาสและงบการเงินประจำปี 2552
    เพื่อความมั่นใจว่าการจัดทำงบการเงินของบริษัทได้จัดทำตามมาตรฐานการบัญชีที่รับรองทั่วไป
    และได้เปิดเผยข้อมูลด้วยความถูกต้อง ครบถ้วน เชื่อถือได้
    และผู้สอบบัญชีได้ให้ความเห็นต่องบการเงิน ซึ่งได้มีการเสนอให้คณะกรรมการและผู้ถือหุ้น
    คณะกรรมการตรวจสอบได้มีการประชุมอย่างเป็นอิสระโดยไม่มีผู้บริหารบริษัทเข้าร่วมประชุมด้วยเพื่อพิจารณาในประเด็นต่างๆ

2.  คณะกรรมการตรวจสอบได้ดำเนินการสอบทานระบบการควบคุมภายในของบริษัทตลอด
    ซึ่งได้ให้ความเห็นว่า บริษัทฯ มีระบบการตรวจสอบภายในที่เพียงพอ เหมาะสม
    และมีประสิทธิผล
    นอกจากนี้คณะกรรมการตรวจสอบได้ทบทวนการปรับปรุงระบบงานด้านต่างๆของบริษัทเพื่อให้มีประสิทธิภาพมากขึ้น
    และได้ทบทวนรายงานการตรวจสอบภายในในหลายหน่วยงานหลักของบริษัท
    เช่นการเงินและบัญชี , การตลาดและการขาย , งานบริหารงานบุคคล,
    งานที่เกี่ยวกับกฎระเบียบปฎิบัติ, งานข้อมูลสารสนเทศ, ต้นทุน และการจัดซื้อ
    การตรวจสอบทั้งหมดนี้ได้จัดทำโดยหน่วยงาน corporate audit
    ซึ่งรายงานดังกล่าวมีประโยชน์มากในการปรับปรุงระบบงานของบริษัทฯ

3.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ
    รวมถึงการปฏิบัติตามข้อกำหนดของบริษัทฯ และข้อผูกพันที่บริษัทฯมีไว้กับบุคคลภายนอก

4.  สอบทานระบบการบริหารความเสี่ยง ซึ่งคณะกรรมการตรวจสอบมีความเห็นว่า
    บริษัทฯมีระบบการบริหารความเสี่ยงที่มีประสิทธิภาพและประสิทธิผล

5.  สอบทานและให้ความเห็นต่อรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    รวมถึงการเปิดเผยข้อมูลของรายการดังกล่าวตามข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์
    ซึ่งผู้สอบบัญชีมีความเห็นว่ารายการค้ากับบริษัทที่เกี่ยวข้องที่มีสาระสำคัญได้เปิดเผยและแสดงรายการในงบการเงินและหมายเหตุประกอบงบการเงินแล้ว
    รวมทั้งมีความเห็นว่า รายการดังกล่าวเป็นรายการที่สมเหตุสมผล
    และเป็นประโยชน์สูงสุดต่อการดำเนินธุรกิจของบริษัทฯ
    รวมทั้งมีการเปิดเผยข้อมูลที่ถูกต้องและครบถ้วน

6.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี ประจำปี 2553
    เพื่อนำเสนอต่อคณะกรรมการบริษัทฯ ให้นำเสนอต่อที่ประชุมผู้ถือหุ้นประจำปี 2553
    เพื่อขออนุมัติ ซึ่งคณะกรรมการตรวจสอบได้พิจารณาจากผลการปฏิบัติงาน ความเป็นอิสระ
    และความเหมาะสมของค่าตอบแทนแล้ว เห็นควรเสนอแต่งตั้งนายณรงค์ พันตาวงษ์
    ผู้สอบบัญชีรับอนุญาต เลขทะเบียน 3315 และ/หรือ นางสาวทิพวัลย์ นานานุวัฒน์
    ผู้สอบบัญชีรับอนุญาตเลขที่ 3459 และ/หรือ นางสาวศิราภรณ์ เอื้ออนันต์กุล
    ผู้สอบบัญชีรับอนุญาต เลขที่ 3844 ซึ่งเป็นผู้สอบบัญชีในสังกัดของบริษัท เอินส์ท แอนด์ ยัง
    จำกัด เป็นผู้สอบบัญชีของบริษัทฯ ประจำปี 2553 พร้อมด้วยค่าตอบแทนเป็นจำนวนเงินรวม
    900,000 บาท
    โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

    -   ในรอบปีบัญชีที่ผ่านมา ผู้สอบบัญชีได้ปฏิบัติงานด้วยความรู้ ความสามารถในวิชาชีพ
        และให้ข้อเสนอแนะเดี่ยวกับระบบการควบคุมภายในและความเสี่ยงต่างๆรวมทั้งมีความเป็นอิสระในการปฏิบัติงาน

    -   ค่าตอบแทนที่เสนอมาเป็นอัตราที่เหมาะสม โดยได้เสนอค่าตอบแทนผู้สอบบัญชีสำหรับปี
        2553 จำนวน 900,000 บาท ซึ่งเท่ากับค่าตอบแทนผู้สอบบัญชีในปี2552

    -   มีการปฏิบัติสอดคล้องกับข้อกำหนดของสำนักงานคณะกรรมการกำกับหลักทรัพย์และ
        ตลาดหลักทรัพย์
        ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
        5 รอบปีบัญชี ทั้งนี้หากผู้สอบบัญชีได้รับการแต่งตั้งให้เป็นผู้สอบบัญชีประจำปี 2553
        จะจัดเป็นปีที่ 5 ติดต่อกัน

    -   ผู้สอบบัญชีไม่มีความสัมพันธ์ใดๆกับบริษัทฯ และบริษัทย่อย

โดยสรุปในภาพรวมแล้ว
คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
และมีความเห็นว่า บริษัทฯมีการรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายใน การตรวจสอบภายใน การบริหารความเสี่ยงที่เหมาะสมและมีประสิทธิผล
มีการปฏิบัติตามกฎหมาย ข้อกำหนดและข้อผูกพันต่างๆ
มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานที่สอดคล้องกับระบบการกำกับดูและกิจการที่ดีอย่างเพียงพอ
และเชื่อถือได้

นายประกิต ประทีปะเสน

ประธานคณะกรรมการตรวจสอบ